《丙子丁丑年避难南山之西坑今春投北山两雪窦》
宋代·陈著

西坑曾避难，今又一西坑。
十有四年梦，两番多事惊。
天乎存老息，地亦定前名。
何动不关命，怡然心气平。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。